(Taps)
Engem is lázba hoznak a technikai újdonságok, ahogyan Önök közül is sokakat.
Vegyük például a Facebookot.
És a prezentációm, köszönöm.
Vegyük a Facebookot a példa kedvéért.
Használhatjuk arra, hogy kapcsolatot tartsunk egymással
a világ két végéből.
De használhatjuk a másik zaklatására is,
hogy véget vessünk egy kapcsolatnak,
hogy kirúgassunk valakit az állásából,
és felelős lehet akár a kamaszok öngyilkosságáért is.
Akkor most jó vagy rossz a Facebook?
Azt mondom, attól függ, ki használja.
Szenvedélyem a jövő technikája.
Éveken keresztül kutattam az egyetemen.
Írok blogbejegyzéseket, írok cikkeket,
éppen most van egy könyvem megjelenőfélben
a születőben lévő technológiákról.
Beszéltem korai alkalmazókkal, analizálókkal,
fejlesztőkkel, vállalkozókkal,
és megpróbálok rájönni, hogy melyek azok a születő technológiák,
amelyeket örömmel üdvözölhetnénk.
De sosem felejtem el, hogy nagyon óvatosan
kell bánjunk velük.
Mert ha nem így teszünk,
a technika megbosszulhatja magát.
Hadd mondjak egy példát!
Ez itt a fiam, Omil Tzezana.
Hát nem aranyos?
Tényleg az. Két hét múlva
lesz egyéves.
Kövessük életét három lehetséges
forgatókönyv szerint, és nézzük meg,
miként befolyásolhatja azt a technika
az eljövendő 3 évtizedben.
Tíz év múlva Omil 11 éves.
Elégedetten nézem, ahogyan alszik.
Hogy miért?
Mert nincs skizofréniája.
Tudják, nem kell hozzá öt év,
és a genetikai szekvenálás nem kerül többe
ezer dollárnál.
Ez azt jelenti, hogy szekvenálhatjuk,
meghatározhatjuk egy emberi lény
teljes genetikai kódját potom pénzért.
Omil teljes genetikai kódja szekvenálva lesz,
ami azt jelenti, hogy az orvosok kiolvassák
genomja minden génjét,
és kielemzik, hogy mi rejlik bennük.
És Omilról kiderül, hogy hajlama van skizofréniára.
De nem volt még semmi tünete.
És már ez is ok számomra,
hogy örüljek.
Viszem Omilt az iskolába,
a magániskolába, ahová jár.
Nem volt könnyű bejutnia.
A magániskolák -- eltérően a nyilvánostól --
genetikai bizonyítványt
kérnek.
És amikor a tantestület elolvasta Omil genetikai bizonyítványát,
ott, a helyszínen majdnem kizárták.
Szerencsére a jegyei elég jók voltak ahhoz,
hogy mindenképp biztosítsák számára a felvételt.
De barátja, Dávid nem volt ilyen szerencsés.
Az ő géntérképe kiszámíthatatlan
dührohamok lehetőségét mutatja.
Sosem történt vele ilyen,
de mégis elutasítják.
Ez azért van, mert 10 éven belül
eljön a genomdivat kora.
A haverok megosztják egymással genetikai adataikat
a Facebookon.
Jaj, bocsánat, a génbookon.
És Omil megosztja genetikai adatait
az összes barátjával.
Mi pedig nagyon sajnáljuk,
mert az osztályban mindenki tudja.
Ez itt nem sci-fi.
A genóm szekvenálásának technikája
létezik már.
Sokkal, de sokkal olcsóbb lesz
néhány éven belül.
Húsz év múlva
Omil 21 éves lesz.
Kérem, hagyják abba a fütyülést.
(Nevetés)
Elégedetten nézem, ahogyan alszik.
Hogy miért?
Mert még mindig nem skizofrén.
És a szép szemeire is gondolok.
Fizettem is az egyikért.
Hogyan is történt?
Hallottak már a 3D-s nyomtatóról, ugye?
Ez a csodás technológia arra való,
hogy tárgyakat és eszközöket nyomtassunk otthon.
Bámulatos technológia, izgalmas.
Rengeteg előnye van, sok lehetőség rejlik benne.
De ez olyan, ha nem tartjuk be
a szigorú szabályokat és használjuk kellő körültekintéssel,
ez a nyomtató is okozhat kárt
valakinek, ahogy Omilnak is.
Mert hogy tinédzserként
minden érdekli Omilt,
és egyedül marad otthon.
Felmegy az internetre,
és letölti egy igazi pisztoly vázlatát.
És kinyomtatja a pisztolyt az internetről
a nyomtatóján, rögtön egy
golyóval a belsejében,
lövésre készen.
És ez szintén nem sci-fi, gyerekek!
Ez a fegyver itt nyomtatással készült.
3D-s nyomtatás, 2013, ebben az évben.
A tölténytár, és a puska teste.
A puskával 6 lövést adtak le,
mielőtt tönkrement volna.
Ha Omil kamasz lesz,
le fogja tölteni a pisztolyt,
ki fogja nyomtatni,
meg fogja szerezni a pisztolyt.
Céloz vele az ablakra,
meghúzza a ravaszt,
és a pisztoly nem sül el.
Alighanem beragadt a golyó.
Megcélozza hát a számítógép képernyőjét,
ami éppen előtte van.
Meghúzza a ravaszt,
a pisztoly még mindig nem sül el.
Tényleg be kellett, hogy ragadjon az a golyó.
Akkor elhatározza, hogy megnézi,
hogy pontosan hol is ragadt be.
Jó, hogy van biztosításunk.
Mert olyan 3D-s nyomtató,
ami új szemet nyomtat,
a jövőben is sokba fog kerülni.
Harminc év múlva
Omil 31 éves.
Elégedetten nézem, ahogyan alszik.
Hogy miért?
Mert 31 éves,
és még mindig nem skizofrén.
30 éven belül itt van az agytechnológia korszaka.
Ez az időszak annak a kezdete, amikor a technika képes hatni
az agyra, és befolyásolja működését.
Gondoljunk úgy az agyunkra, mint egy kocsi motorjára!
Ha sebességet akarunk váltani,
ha eggyel feljebb akarunk kapcsolni,
vagy azon is túl, akkor nem tudjuk megtenni.
Nincs kormánykerekünk, ami irányítaná az agyat.
Nincsenek meg az eszközeink.
Nem tudunk benyúlni, vagy mégis?
Mert hogy éppen most, 2013-ban, megvan
az a technológiánk, amit arra lehet használni,
hogy fokozzuk az agy teljesítményét,
hogy hamarabb legyen újra működőképes,
hogy gyorsabbá tegyük a gondolkodást.
Ezek a technológiák azon alapulnak, hogy
elektromágneses mezőt hozunk létre az agyban.
Van néhány neurológus- és pszichológushallgató,
akik önmagukon is alkalmazzák ezeket a technikákat
oly módon, hogy generátort csatolnak a fejükre,
így elektromágneses mező
keletkezik bizonyos helyeken,
és ez segíthetné őket a tanulásban.
És azt állítják, hogy segít is.
Óriási, igaz?
Úgy értem, hogy ki ne akarná ezt.
Én is szeretném használni ezt a technikát!
De ha egyszer elkezdjük meghúzni a karokat,
és megnyomni a gombokat az agyunkban,
akkor ebből előbb-utóbb gubanc lesz,
mert az agy nem olyan egyszerű szerv.
Nem lehet játszadozni vele.
Harminc éven belül, amikor ez technika
annyira mindennapos lesz, mint a manapság a mobil,
néhány embernél kedvezőtlen hatások fognak jelentkezni.
És talán Omil is egy lehet közülük.
Hosszú időn keresztül használja majd,
mert a munkájában csak így boldogul.
Nincs választása, mindenki más is használja.
És bizonyos ponton valami,
valami bekattant.
Harminc év múlva nehezebbnek találja,
hogy elvégezze a napi rutint,
ezért is él még mindig velünk.
Miért is vittem Önöket erre az utazásra?
Van itt egy üzenet mindannyiunk számára:
A technika arra való,
hogy jobbá tegye életünket.
De csak akkor, ha elég óvatosan és körültekintően használjuk.
Azt hiszem, alaposabb szabályozásra lenne szükség
az olyan születőben lévő technológiák esetében,
mint amilyeneket éppen most mutattam be.
És ez nem sci-fi.
Mindezek a technológiák már ma is léteznek.
Azt hiszem, meg kéne tanítsuk gyerekeinket,
hogy nagyobb felelősséggel
használják a születőben lévő technikákat.
Azt hiszem, már ma el kéne kezdjük.
Erre szólítok fel mindenkit Önök közül.
Amikor vége ennek a konferenciának,
amikor felállnak a számítógép képernyője elől,
menjenek oda a gyerekeikhez és beszéljenek velük
arról a lenyűgöző és nagyon izgalmas technológiáról,
amit használnak.
Negyven év múlva
Omil 41 éves.
Nézem, ahogyan alszik,
és köszönöm, hogy meghallgattak.
(Taps)